പ്രണയത്തകര്ച്ചയുടെ പേരില് ജീവനെടുക്കല് വിദ്യാര്ഥികളില് ബോധവല്ക്കരണത്തിന് നിര്ദ്ദേശം നല്കുമെന്ന് മന്ത്രി ബിന്ദു Begin typing your search... X കുട്ടികളിലെ മാനസികാരോഗ്യകുറവ് ക്രൂരകുറ്റകൃത്യങ്ങള്ക്ക് വഴിവെക്കുന്നുവെന്ന് ഉന്നതവിദ്യാഭ്യാസ വകുപ്പ് മന്ത്രി ഡോ. ആര് ബിന്ദു. പ്രണയം നിരസിച്ചതിന്റെ പേരില് കൊലപ്പെടുത്തുന്ന പ്രവണത വര്ധിക്കുന്നത് വളരെ ഗൗരത്തോടെ കാണുന്നുവെന്നും മന്ത്രി പറഞ്ഞു. ഈ വിഷയത്തില് ക്യാമ്ബസുകള് കേന്ദ്രീകരിച്ച് ആവശ്യമായ ബോധവല്ക്കരണം നല്കും. ആണ്കുട്ടികളായാലും പെണ്കുട്ടികളായാലും സ്വതന്ത്രമായ ജീവിത തിരഞ്ഞെടുപ്പുകള്ക്ക് അവര്ക്ക് അവകാശമുണ്ടെന്നും ആര് ബിന്ദു വ്യക്തമാക്കി. പ്രണയം നിരസിച്ചതിന്റെ പേരില് കോളേജ് വിദ്യാര്ത്ഥിനിയെ സഹപാഠി കഴുത്തറുത്ത് അവസാനിപ്പിച്ചുവെന്ന വാര്ത്ത അത്യന്തം സങ്കടകരവും ഒപ്പം, ഗൗരവമുള്ളതുമാണ്. ആണ്കുട്ടികളായാലും പെണ്കുട്ടികളായാലും സ്വതന്ത്രമായ ജീവിത തിരഞ്ഞെടുപ്പുകള്ക്ക് അവര്ക്ക് അവകാശമുണ്ട്. പ്രണയത്തകര്ച്ചയുടെ പേരില് ഒരാളുടെ ജീവനെടുക്കുന്നതിലേക്ക് നയിക്കുന്നത് ഒട്ടും ആശാസ്യമല്ല. Pathological Obsessive Love എന്നു മനശ്ശാസ്ത്രജ്ഞര് വിളിക്കുന്ന മനോദൗര്ബല്യമാണിത്. പ്രണയത്തിന്റെ പേരില് കാല്പനികവല്ക്കരിച്ച് ഒരിക്കലും ഇതിനെ കണ്ടുകൂടാ. വര്ധിച്ചുവരുന്ന ഇത്തരം പ്രവണതയെ വളരെ ഗൗരവത്തോടെ കാണുന്നു. ക്യാമ്ബസുകളില് ആവശ്യമായ ബോധവല്ക്കരണത്തിന് നിര്ദ്ദേശം നല്കും. മന്ത്രി ബിന്ദു പറഞ്ഞു. TAGS: Popular X TAGS: